Шумілава, Веліжскі раён, 1987 год. Фёкла Сяргееўна Андрэева і Фядосья Сідараўна Васільева трымаюць зорку, атрыбут калядавання, з якім абыходзілі двары, славячы гаспадароў, жадаючы ім добрага ўраджаю, удалых шлюбаў для дзяцей і спрыяння ва ўсялякіх справах. Па розных версіях, калядная зорка адсылае да віфлеемскай, сімвалізуе сонца, ці спалучае ў сабе два гэтыя аспекты. На фота зорка — пяціканцовая. Складана сказаць, сантымент гэта да савецкай сімволікі ці выпадковасць. Часцей рагоў у каляднай зоркі шэсць ці восем, бывае дванаццаць.